               EURÓPSKA KOMISIA
            V Bruseli22. 12. 2021
            COM(2021) 833 final
            2021/0439(NLE)

            Návrh
            ROZHODNUTIE RADY,
            ktorým sa zrušuje, v mene Únie, rozhodnutie Rady (EÚ) 2016/394 o ukončení konzultačného postupu s Burundskou republikou podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Po zhoršení situácie v Burundi pred parlamentnými a prezidentskými voľbami v júni a júli 2015 sa Európska únia domnievala, že Burundská republika nedodržala základné prvky stanovené v článku 9 dohody o partnerstve AKT – EÚ
                     1
                   v súvislosti s ľudskými právami, demokraciou a právnym štátom.

                  V nadväznosti na konzultácie, ktoré sa uskutočnili 8. decembra 2015 v Bruseli podľa článku 96 Dohody o partnerstve AKT – EÚ, Európska únia vzala na vedomie odpovede burundskej vlády a záväzok burundskej vlády poskytnúť objasnenia v súvislosti s predloženými otázkami a urýchliť určité súdne konania. Európska únia sa však domnievala, že vyjadrené pozície neriešili komplexne otázku nesúladu so základnými prvkami jej partnerstva s Burundskou republikou. Tieto pozície takisto neposkytli uspokojivú odpoveď na rozhodnutia Mierovej a bezpečnostnej rady Africkej únie zo 17. októbra a 13. novembra 2015, najmä na potrebu rýchleho nadviazania skutočného a inkluzívneho dialógu založeného na dodržiavaní Arushskej dohody.

                  Rozhodnutím Rady 2016/394 sa 13. novembra 2015 ukončili konzultácie a prijali primerané opatrenia uvedené v prílohe k uvedenému rozhodnutiu
                     2
                  . Zahŕňajú pozastavenie finančnej podpory alebo vyplácania finančných prostriedkov (vrátane rozpočtovej podpory) priamo v prospech burundskej štátnej správy alebo inštitúcií.

               Od pokojnej politickej transformácie v roku 2020, ktorá viedla k zvoleniu prezidenta Ndayishimiyeho a k vymenovaniu novej vlády, EÚ zaznamenala pozitívnu dynamiku, pokiaľ ide o:

               ·konštruktívne zapojenie Burundi do politického dialógu podľa článku 8 dohody o partnerstve AKT – EÚ;

               ·úsilie vlády o podporu mieru a stability, opatrenia na zlepšenie dobrej správy vecí verejných, slobodu médií; vyhlásenia o ľudských právach, právnom štáte a boji proti beztrestnosti;

               ·dohodu o pláne („Feuille de route“), ktorá obsahuje záväzky časti burundskej vlády prijaté v reakcii na rozhodnutie Rady 2016/394 v oblasti ľudských práv; spravodlivosti a právneho štátu; slobody presvedčenia a tlače; dobrej správy vecí verejných; mieru, bezpečnosti a demokracie; podnikateľského prostredia; životného prostredia a biodiverzity;

               ·veľký počet utečencov, ktorí sa dobrovoľne vracajú do Burundi;

               ·obnovenie spolupráce s medzinárodným spoločenstvom a so susednými krajinami.

                  Vzhľadom na tento pokrok a záväzky vedúci misií vo svojej správe z 19. mája 2021 vyjadrili názor, že primerané opatrenia uvedené v prílohe k rozhodnutiu Rady 2016/394 už neboli relevantné, a preto odporučili, aby sa zrušili.

                  Napriek tomu by sa v rámci politického dialógu s Burundi podľa článku 8 dohody o partnerstve AKT – EÚ mali naďalej nastoľovať tieto otázky:

               ·zlepšenie dobrej správy vecí verejných, právneho štátu, ľudských práv, podnikateľského prostredia, ako potrebného základu pre trvalo udržateľný rozvoj;

               ·oslobodenie politických väzňov, návrat členov opozície a občianskej spoločnosti; treba otvoriť a upokojiť politický priestor, aby sa dospelo k zmiereniu;

               ·pokračujúce úsilie o posilnenie slobody médií;

               ·obmedzenie svojvoľného zatýkania; lepšia kontrola politicky motivovaných násilných skupín („Imbonerakure“) príslušnými orgánmi, ako aj posilnená zodpovednosť a transparentnosť určitých činností Národnej spravodajskej služby (SNR); reforma súdnictva, oddelenie štátu a strany;

               ·rešpektovanie nezávislosti občianskej spoločnosti/mimovládnych organizácií.

                  Cieľom tohto návrhu je preto zrušiť rozhodnutie Rady 2016/394, v dôsledku čoho sa zrušia primerané opatrenia vymedzené v záveroch z konzultácií podľa článku 96 dohody o partnerstve AKT – EÚ.

               •Súlad s existujúcimi ustanoveniami v tejto oblasti politiky

                  Tento návrh je v súlade s existujúcimi ustanoveniami v tejto oblasti politiky, konkrétne ide o tieto ustanovenia:

               ·Nový Európsky konsenzus o rozvoji – „Náš svet, naša dôstojnosť, naša budúcnosť“, 8. júna 2017
                  3
               .

               ·Globálna stratégia pre zahraničnú a bezpečnostnú politiku Európskej únie.

               ·Spoločné oznámenie Európskemu parlamentu a Rade: Na ceste ku komplexnej stratégii pre Afriku, 9. marca 2020
                  4
               .

               ·Akčný plán EÚ pre ľudské práva a demokraciu na roky 2020 – 2024
                  5
               .

               ·Strategický rámec EÚ pre ľudské práva a demokraciu, 2012
                  6
               .

               ·Akčný plán EÚ pre rodovú rovnosť III z 25. novembra 2020
                  7
               .

                  Spolupráca EÚ sa riadi Agendou 2030 a cieľmi udržateľného rozvoja, Parížskou dohodou a akčným programom z Addis Abeby.

                  Návrh umožní v plnej miere vykonávať ich ustanovenia, keďže umožní spoluprácu s burundskou vládou a zároveň sa budú naďalej monitorovať obavy prostredníctvom obnoveného trvalého politického dialógu.

               •Súlad s ostatnými politikami Únie

                  Návrh je v súlade s prioritami Komisie na roky 2019 – 2024, ktoré sa vzťahujú na vonkajšie činnosti: s Európskou zelenou dohodou, digitálnou transformáciou a dátovými technológiami, alianciami pre udržateľný rast a dôstojné pracovné miesta, lepším riadením a správou migrácie, partnerstvami v oblasti migrácie a správy vecí verejných, mieru a bezpečnosti. Je tiež v súlade s Globálnou stratégiou pre zahraničnú a bezpečnostnú politiku Európskej únie z roku 2016.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 3 prílohy k vnútornej dohode medzi zástupcami vlád členských štátov zasadajúcich v Rade o opatreniach, ktoré sa majú prijať, a o postupoch, ktoré sa majú dodržiavať pri vykonávaní dohody o partnerstve AKT – ES
                     8
                  , a článok 96 revidovanej Dohody z Cotonou
                     9
                  .

               •Subsidiarita

                  Ciele tohto návrhu nie je možné uspokojivo dosiahnuť na úrovni jednotlivých členských štátov, ale z dôvodov rozsahu a dôsledkov tohto rozhodnutia ich možno lepšie dosiahnuť na úrovni Únie.

               •Proporcionalita

                  Touto iniciatívou sa sleduje cieľ Únie v oblasti vonkajšej činnosti a prispieva sa ňou k politickej priorite s názvom „EÚ ako silnejší globálny aktér“. Je v súlade s ustanoveniami politiky EÚ v tejto oblasti politiky, ako aj s inými relevantnými politikami Únie. Zrušením tohto rozhodnutia sa umožní obnovenie normálnych vzťahov medzi EÚ a Burundi, pričom Únia bude využitím celej škály nástrojov partnerstva, ktoré má k dispozícii, spolu s ďalšími medzinárodnými partnermi podporovať prebiehajúce úsilie burundskej vlády stabilizovať a konsolidovať demokratické inštitúcie, podporovať ľudské práva, dobrú správu vecí verejných a právny štát, ako aj plniť záväzky k ďalšiemu zlepšeniu v uvedených oblastiach prijaté v dohode o pláne („Feuille de route“), pričom sa bude zapájať do politického dialógu, ktorý podporí vzájomnú zodpovednosť.

               •Výber nástroja

                  Návrh predkladá Komisia po dohode s vysokým predstaviteľom Únie pre zahraničné veci a bezpečnostnú politiku v súlade s postupom zvoleným na prijímanie primeraných opatrení uvedených v prílohe k rozhodnutiu Rady 2016/394. Na dosiahnutie cieľa vyjadreného v tomto návrhu neexistuje iný právny nástroj, ktorý by sa mohol použiť.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  neuvedené

               •Konzultácie so zainteresovanými stranami

                  Tento návrh bol iniciovaný s prihliadnutím na uvedenú správu vedúcich misií EÚ v Burundi, o ktorej rokovala pracovná skupina pre Afriku (COAFR) 25. mája 2021 a pracovná skupina afrických, karibských a tichomorských štátov 28. mája 2021. Delegáti skupiny COAFR uznali pozitívny vývoj a vyslovili sa za zrušenie primeraných opatrení, pričom zdôraznili, že je dôležité naďalej podporovať burundskú vládu, aby dosiahla ďalší pokrok v oblasti ľudských práv, právneho štátu a správy vecí verejných. Delegáti pracovnej skupiny pre AKT vyjadrili podporu výsledku rokovaní skupiny COAFR a zdôraznili význam zachovania reštriktívnych opatrení
                     10
                   voči príslušným jednotlivcom pre ďalší pokrok.

               •Posúdenie vplyvu

                  Očakáva sa, že zrušenie primeraných opatrení vybuduje dôveru medzi EÚ a Burundi a znormalizuje vzťahy, pričom by mohlo prispieť k posilneniu pozitívnych síl v rámci burundských mocenských štruktúr, ako aj umožniť politický dialóg v citlivých oblastiach, zvýšiť vplyv EÚ a posilniť pozíciu EÚ v Burundi v porovnaní s inými globálnymi aktérmi.

                  Zrušenie primeraných opatrení umožní využiť pákový efekt, ktorý ponúka viacročné orientačné plánovanie na roky 2021 – 2027, ako stimul na zlepšenie situácie v oblasti ľudských práv, právneho štátu a správy vecí verejných.

               •Základné práva

               Okrem toho sa bude v súlade s rozhodnutím Rady 2015/1763
                  11
                pokračovať v reštriktívnych opatreniach voči osobám, subjektom alebo orgánom, ktoré narúšajú demokraciu alebo bránia hľadaniu politického riešenia v Burundi.

               4.VPLYV NA ROZPOČET

                  Žiadny vplyv na rozpočet.

               5.ĎALŠIE PRVKY

                  Hoci sa v tomto návrhu predpokladá zrušenie primeraných opatrení uvedených v prílohe k rozhodnutiu Rady 2016/394, reštriktívne opatrenia podľa rozhodnutia Rady 2015/1763 sú naďalej v platnosti a ako sa v ňom stanovuje, v prípade potreby dôjde k ich preskúmaniu.

                  Delegáti skupiny COAFR vyzvali na diskusiu o budúcnosti vyšetrovacej komisie Organizácie Spojených národov pre Burundi. V nadväznosti na túto diskusiu sa Rada OSN pre ľudské práva rozhodla rezolúciou z iniciatívy EÚ
                     12
                   nadviazať na prácu vykonanú vyšetrovacou komisiou a zaviesť monitorovací mandát pre jednotlivé krajiny vo forme osobitného spravodajcu pre situáciu v oblasti ľudských práv v Burundi.

               2021/0439 (NLE)

               Návrh

               ROZHODNUTIE RADY,

               ktorým sa zrušuje, v mene Únie, rozhodnutie Rady (EÚ) 2016/394 o ukončení konzultačného postupu s Burundskou republikou podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej

               RADA EURÓPSKEJ ÚNIE,

               so zreteľom na Zmluvu o Európskej únii,

               so zreteľom na Zmluvu o fungovaní Európskej únie,

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanou v Cotonou 23. júna 2000 (ďalej len „dohoda o partnerstve AKT-ES“), a najmä na jej článok 96 ods. 2 písm. a) štvrtý pododsek
                  13
               ,

               so zreteľom na Vnútornú dohodu medzi zástupcami členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody z Cotonou, a najmä na jej článok 3
                  14
               ,

               so zreteľom na návrh Komisie,

               keďže:

               (1)Konzultácie s Burundskou republikou podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 v znení zmien
                  15
               , a predĺžení
                  16
               , boli ukončené rozhodnutím Rady (EÚ) 2016/394
                  17
                a na základe návrhu Komisie po dohode s vysokým predstaviteľom Únie pre zahraničné veci a bezpečnostnú politiku sa prijali primerané opatrenia uvedené v prílohe k uvedenému rozhodnutiu.

               (2)Všeobecné voľby v máji 2020 umožnili pokojnú politickú transformáciu, ktorá otvorila nový priestor nádeje pre obyvateľstvo a príležitosti pre Burundi a jeho vzťahy s partnermi.

               (3)Únia odvtedy uznala pozitívny vývoj dosiahnutý burundskou vládou, pokiaľ ide o ľudské práva, dobrú správu vecí verejných a právny štát, ako aj záväzky k ďalšiemu zlepšeniu v uvedených oblastiach prijaté v dohode o pláne („Feuille de route“).

               (4)Vznikla vláda odhodlaná uskutočniť reformy potrebné na rozvoj a stabilitu krajiny a dosiahol sa povzbudzujúci pokrok pri plnení záväzkov stanovených v rozhodnutí Rady (EÚ) 2016/394.

               (5)V súlade s posúdením Komisie a po dohode s vysokým predstaviteľom Únie pre zahraničné veci a bezpečnostnú politiku dôvody prijatia rozhodnutia (EÚ) 2016/394, ako sa uvádzajú v uvedenom rozhodnutí, už neplatia. Preto by sa uvedené rozhodnutie malo v mene Únie zrušiť.

               (6)Výzvy v oblasti ľudských práv, dobrej správy vecí verejných a právneho štátu pretrvávajú a je potrebné, aby burundské orgány dosiahli ďalší pokrok, a to aj vykonávaním uvedenej dohody o pláne a v rámci prebiehajúceho politického dialógu EÚ s Burundi.

               (7)Burundi je naďalej nestabilné a zvolené orgány potrebujú na vykonávanie programu reforiem a rozvojového programu krajiny podporu medzinárodných partnerov.

               (8)Európska únia by mala spolu s ďalšími medzinárodnými partnermi podporovať prebiehajúce úsilie vnútroštátnych orgánov stabilizovať a konsolidovať demokratické inštitúcie, presadzovať ľudské práva, dobrú správu vecí verejných a právny štát, ako aj plniť záväzky k ďalšiemu zlepšeniu v uvedených oblastiach prijaté v dohode o pláne,

               PRIJALA TOTO ROZHODNUTIE:

               Článok 1

               Rozhodnutie (EÚ) 2016/394 sa zrušuje v mene Únie.

               Článok 2

               Toto rozhodnutie nadobúda účinnosť dňom jeho prijatia

               V Bruseli

                     Za Radu

                     predseda/predsedníčka

                     (1)

                        Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. ES L 317, 15.12.2000, s. 3). Dohoda o partnerstve AKT – EÚ bola zmenená dohodou podpísanou 25. júna 2005 v Luxemburgu (
                  Ú. v. EÚ L 209, 11.8.2005, s. 27
                  ) a dohodou podpísanou 22. júna 2010 v Ouagadougou (Ú. v. EÚ L 287, 4.11.2010, s. 3). Uplatňovanie dohody o partnerstve AKT – EÚ sa rozhodnutím Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ (Ú. v. EÚ L 001, 3.1.2020, s. 3) zmenenej rozhodnutím Výboru veľvyslancov AKT – EÚ č. 2/2020 zo 4. decembra 2020 (Ú. v. EÚ L 420, 14.12.2020, s. 32) a rozhodnutím Výboru veľvyslancov AKT – EÚ č. 3/2021 z 26. novembra 2021 (Ú. v. EÚ L 441, 9.12.2021, s. 3) predĺžilo do 30. júna 2022 alebo do nadobudnutia platnosti novej dohody o partnerstve AKT – EÚ alebo do začatia predbežného vykonávania novej dohody o partnerstve AKT – EÚ, podľa toho, čo nastane skôr.

                     (2)

                        Rozhodnutie Rady (EÚ) 2016/394 zo 14. marca 2016 o ukončení konzultačného postupu s Burundskou republikou podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (Ú. v. EÚ L 73, 18.3.2016, s. 90).

                     (3)

                        Spoločné vyhlásenie Rady a zástupcov vlád členských štátov na zasadnutí Rady, Európskeho parlamentu a Komisie o politike rozvoja Európskej únie s názvom „Nový európsky konsenzus o rozvoji: Náš svet, naša dôstojnosť, naša budúcnosť“ (Ú. v. EÚ C 210, 30.6.2017, s. 1).

                     (4)

                        Spoločné oznámenie Európskemu parlamentu a Rade s názvom „Na ceste ku komplexnej stratégii pre Afriku“ [JOIN(2020) 4 final].

                     (5)

                        Spoločné oznámenie Európskemu parlamentu a Rade s názvom „Akčný plán EÚ pre ľudské práva a demokraciu na roky 2020 – 2024“ [JOIN(2020) 5 final].

                     (6)

                        Strategický rámec EÚ pre ľudské práva a demokraciu a akčný plán EÚ pre ľudské práva a demokraciu (COUNCIL 11855/12)

                     (7)

                        Spoločné oznámenie Európskemu parlamentu a Rade s názvom: „Akčný plán EÚ pre rodovú rovnosť (GAP) III – Ambiciózny program pre rodovú rovnosť a posilnenie postavenia žien v rámci vonkajšej činnosti EÚ [JOIN(2020) 17 final].

                     (8)

                        Vnútorná dohoda medzi zástupcami členských štátov zasadajúcich v RADE o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve krajín AKT-ES (Ú. v. EÚ L 317 15.12.2000, s. 376).

                     (9)

                        Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. ES L 317, 15.12.2000, s. 3). Dohoda o partnerstve AKT – EÚ bola zmenená dohodou podpísanou 25. júna 2005 v Luxemburgu (Ú. v. EÚ L 209, 11.8.2005, s. 27) a dohodou podpísanou 22. júna 2010 v Ouagadougou (Ú. v. EÚ L 287, 4.11.2010, s. 3). Uplatňovanie dohody o partnerstve AKT – EÚ sa rozhodnutím Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ (Ú. v. EÚ L 001, 3.1.2020, s. 3) zmenenej rozhodnutím Výboru veľvyslancov AKT – EÚ č. 2/2020 zo 4. decembra 2020 (Ú. v. EÚ L 420, 14.12.2020, s. 32) a rozhodnutím Výboru veľvyslancov AKT – EÚ č. 3/2021 z 26. novembra 2021 (Ú. v. EÚ L 441, 9.12.2021, s. 3) predĺžilo do 30. júna 2022 alebo do nadobudnutia platnosti novej dohody o partnerstve AKT – EÚ alebo do začatia predbežného vykonávania novej dohody o partnerstve AKT – EÚ, podľa toho, čo nastane skôr.

                     (10)

                        Rozhodnutie Rady (SZBP) 2015/1763 z 1. októbra 2015 o reštriktívnych opatreniach vzhľadom na situáciu v Burundi (Ú. v. EÚ L 257, 2.10.2015, s. 37).

                     (11)

                        Rozhodnutie Rady (SZBP) 2015/1763 z 1. októbra 2015 o reštriktívnych opatreniach vzhľadom na situáciu v Burundi (Ú. v. EÚ L 257, 2.10.2015, s. 37).

                     (12)

                        Rada pre ľudské práva, rezolúcia s názvom „Situácia v oblasti ľudských práv v Burundi“, A/HRC/RES/48/16

                     (13)

                        Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. ES L 317, 15.12.2000, s. 3). Dohoda o partnerstve AKT – EÚ bola zmenená dohodou podpísanou 25. júna 2005 v Luxemburgu (
                  Ú. v. EÚ L 209, 11.8.2005, s. 27
                  ) a dohodou podpísanou 22. júna 2010 v Ouagadougou (Ú. v. EÚ L 287, 4.11.2010, s. 3). Uplatňovanie dohody o partnerstve AKT – EÚ sa rozhodnutím Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ (Ú. v. EÚ L 001, 3.1.2020, s. 3) zmenenej rozhodnutím Výboru veľvyslancov AKT – EÚ č. 2/2020 zo 4. decembra 2020 (Ú. v. EÚ L 420, 14.12.2020, s. 32) a rozhodnutím Výboru veľvyslancov AKT – EÚ č. 3/2021 z 26. novembra 2021 (Ú. v. EÚ L 441, 9.12.2021, s. 3) predĺžilo.

                     (14)

                        Vnútorná dohoda medzi zástupcami členských štátov zasadajúcich v RADE o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve krajín AKT-ES (Ú. v. EÚ L 317 15.12.2000, s. 376).

                     (15)

                        Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).

                     (16)

                        Rozhodnutie Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ [2020/2] (Ú. v. EÚ L 1, 3.1.2020, s. 3) zmenené rozhodnutím Výboru veľvyslancov AKT – EÚ č. 2/2020 zo 4. decembra 2020, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ [2020/2052] (Ú. v. EÚ L 420, 14.12.2020, s. 32) a rozhodnutím Výboru veľvyslancov AKT – EÚ č. 3/2021 z 26. novembra 2021, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ [2021/2175] (Ú. v. EÚ L 441, 9.12.2021, s. 3).

                     (17)

                        Rozhodnutie Rady (EÚ) 2016/394 zo 14. marca 2016 o ukončení konzultačného postupu s Burundskou republikou podľa článku 96 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (Ú. v. EÚ L 73, 18.3.2016, s. 90).


               EURÓPSKA KOMISIA
            V Bruseli19. 11. 2021
            COM(2021) 698 final
            2021/0363(BUD)

            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Francúzska – EGF/2021/005 FR/Airbus

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), sú stanovené v nariadení Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  1
                (ďalej len „nariadenie o EGF“).

               2.Francúzsko podalo 26. júla 2021 žiadosť EGF/2021/005 FR/Airbus o finančný príspevok z EGF v dôsledku prepúšťania v spoločnosti Airbus vo Francúzsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2021/005 FR/Airbus

                        Členský štát

                        Francúzsko

                        Dotknutý(-é) región(-y) (úroveň NUTS 2
                           2
                        )

                        Stredné Pyreneje

                        (FRJ2)

                        Pays de la Loire

                        (FRG0)

                        Dátum podania žiadosti

                        26. júla 2021

                        Dátum potvrdenia prijatia žiadosti

                        9. augusta 2021

                        Dátum žiadosti o dodatočné informácie

                        9. augusta 2021

                        Termín na poskytnutie dodatočných informácií

                        13. septembra 2021

                        Termín na dokončenie posúdenia

                        24. novembra 2021

                        Intervenčné kritérium

                        článok 4 ods. 2 písm. a) nariadenia o EGF

                        Hlavný podnik

                        Airbus

                        (Airbus SE)

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Revision 2)
                           3

                        divízia 30 (Výroba dopravných prostriedkov)

                        Referenčné obdobie (štyri mesiace):

                        1. novembra 2020 – 1. marca 2021

                        Počet pracovníkov, ktorí prišli o zamestnanie počas referenčného obdobia (a)

                        508

                        Počet pracovníkov, ktorí prišli o zamestnanie pred referenčným obdobím alebo po ňom (b)

                        0

                        Celkový počet pracovníkov, ktorí prišli o zamestnanie (a + b)

                        508

                        Celkový počet oprávnených prijímateľov

                        508

                        Celkový počet dotknutých prijímateľov

                        297

                        Rozpočet na personalizované služby (v EUR)

                        4 406 194

                        Rozpočet na využívanie EGF
                           4
                         (v EUR)

                        0

                        Celkový rozpočet (v EUR)

                        4 406 194

                        Príspevok z EGF (85 %) (v EUR)

                        3 745 264

               POSÚDENIE ŽIADOSTI

               Postup

               4.Francúzsko podalo žiadosť EGF/2021/005 FR/Airbus 26. júla 2021, t. j. do 12 týždňov odo dňa, keď boli splnené intervenčné kritériá stanovené v článku 4 nariadenia o EGF
                  5
               . Komisia potvrdila prijatie žiadosti 9. augusta 2021 a požiadala Francúzsko o dodatočné informácie. Tieto dodatočné informácie boli poskytnuté do 25 pracovných dní od požiadania, po predĺžení lehoty o 10 pracovných dní na riadne odôvodnenú žiadosť Francúzska. Lehota 50 pracovných dní od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 24. novembra 2021.

               Oprávnenosť žiadosti

               Príslušné podniky a prijímatelia

               5.Táto žiadosť sa týka 508 pracovníkov, ktorí prišli o zamestnanie a ktorých činnosť bola ukončená v hospodárskej a sociálnej jednotke (ESU)
                  6
                Airbus Commercial (ďalej len „Airbus Commercial“) spoločnosti Airbus (Airbus SE). Spoločnosť Airbus pôsobí v hospodárskom odvetví zaradenom do divízií 30 (Výroba dopravných prostriedkov) NACE Revision 2. K prepúšťaniu zo strany podniku došlo v regiónoch úrovne NUTS 2 Stredné Pyreneje (FRJ2) a Pays de la Loire (FRG0).

               Intervenčné kritériá

               6.Francúzsko predložilo žiadosť na základe intervenčných kritérií uvedených v článku 4 ods. 2 písm. a) nariadenia o EGF, podľa ktorého musí v referenčnom období štyroch mesiacov v podniku v členskom štáte dôjsť k ukončeniu činnosti najmenej 200 pracovníkov, ktorí prišli o zamestnanie vrátane pracovníkov, ktorí prišli o zamestnanie u dodávateľov a nadväzujúcich výrobcov a/alebo samostatne zárobkovo činných osôb, ktorých činnosť skončila.

               7.Referenčné obdobie štyroch mesiacov týkajúce sa žiadosti trvalo od 1. novembra 2020 do 1. marca 2021 a počas neho spoločnosť Airbus prepustila 508 pracovníkov.

               Výpočet počtu pracovníkov, ktorí prišli o zamestnanie, a prípadov ukončenia činnosti

               8.Ukončenie činnosti pracovníkov, ktorí prišli o zamestnanie počas referenčného obdobia sa počítalo odo dňa individuálnej výpovede zo strany zamestnávateľa o prepustení alebo ukončení pracovnej zmluvy pracovníka.

               Oprávnení prijímatelia

               9.Celkový počet oprávnených prijímateľov je 508.

               Opis udalostí, ktoré viedli k prepúšťaniu a ukončeniu činnosti

               10.Divízia komerčných lietadiel spoločnosti Airbus je popredným výrobcom komerčných lietadiel. Z dôvodu všeobecného kolapsu komerčného letectva, najmä osobnej leteckej dopravy, v dôsledku pandémie COVID-19 čelí činnosť divízie komerčných lietadiel spoločnosti Airbus vážnym ťažkostiam.

               11.Všeobecné cestovné obmedzenia znemožnili fungovanie väčšiny odvetvia počas pandémie. Okrem toho hospodárska kríza po pandémii znížila kúpnu silu mnohých zákazníkov leteckej dopravy a prinútila ich prehodnotiť rozhodnutie využiť leteckú dopravu.

               12.Väčšina komerčných leteckých spoločností už oznámila alebo zaviedla rozsiahle reštrukturalizačné plány s cieľom zachrániť spoločnosti dovtedy, kým sa odvetvie úplne nezotaví. Podľa spoločnosti Airbus sa to neočakáva skôr ako v roku 2025
                  7
               .

               13.V rámci reštrukturalizačných plánov leteckých spoločností bolo mnoho lietadiel vyradených predčasne a plány na obstaranie nových lietadiel boli pozastavené alebo zrušené. Vysoká dostupnosť lietadiel ďalej viedla k prudkému poklesu predajných cien lietadiel
                  8
               .

               14.Výroba komerčných lietadiel spoločnosti Airbus predstavovala 67 % celkového obratu spoločnosti Airbus
                  9
               . Od apríla 2020 sa plány výroby museli prispôsobiť krízovej situácii, čo viedlo k zníženiu úrovne výroby o jednu tretinu
                  10
               .

               15.Aby spoločnosť Airbus prispôsobila svoju pracovnú silu náhle upraveným výrobným plánom, musela vykonať reštrukturalizačný plán. Podľa celopodnikovej kolektívnej zmluvy
                  11
                bolo len vo Francúzsku zrušených 4 248 pracovných miest
                  12
               .

               16.Ako prvé riešenie spoločnosť Airbus využila ustanovenia nových núdzových právnych predpisov
                  13
                prijatých vo Francúzsku v reakcii na pandémiu. Tieto ustanovenia umožňujú podnikom dočasne prenajať zamestnancov iným podnikom. V prípade spoločnosti Airbus sa riešenie našlo v rámci iných podriadených subjektov spoločnosti Airbus, ale aj v rámci externých podnikov. V dôsledku toho dotknutí zamestnanci nemuseli byť prepustení.

               17.Francúzska vláda spustila program na podporu odvetvia
                  14
               . Táto podpora francúzskej vlády umožnila spoločnosti Airbus zachovať ďalších 500 pracovných miest vysokokvalifikovaných technikov.

               18.Rokujúce strany sa tiež dohodli na vytvorení programu, ktorý ponúka poradenstvo pracovníkom, ktorí majú záujem dobrovoľne ukončiť svoj pracovný vzťah so spoločnosťou Airbus.

               19.Ďalej v reakcii na ekonomickú krízu spôsobenú pandémiou Covid-19 francúzska vláda spustila dočasný program dlhodobých aktivít na čiastočný úväzok
                  15
               , ktorý umožňuje spoločnostiam v ťažkostiach skrátiť pracovný čas svojich zamestnancov. Vďaka tomuto programu by sa mohlo zachrániť ďalších 1 502 pracovných miest.

               20.Napriek tomu, že sa podarilo výrazne znížiť počet prepúšťaní, zaniklo 2 246 pracovných miest.

               Očakávaný účinok prepúšťania na hospodárstvo a zamestnanosť na miestnej, regionálnej alebo vnútroštátnej úrovni

               21.Francúzske orgány vysvetľujú, že dotknuté regióny sú obzvlášť zasiahnuté krízou po pandémii Covid-19. Oba regióny čelili rastúcej nezamestnanosti už pred krízou. V regióne Pays de la Loire sa miera nezamestnanosti zvýšila zo 6,8 % v roku 2008 na 8,5 % v roku 2018 a v regióne Occitanie (dotknutý región v Stredných Pyrenejach) z 8,8 % na 10,7 % v rovnakom období. Od roku 2018 začala miera nezamestnanosti mierne klesať, v roku 2021 však prišla kríza. V prvom štvrťroku 2021 bola nezamestnanosť v Pays de la Loire 6,9 % a v Occitanie 9,4 %
                  16
               .

               22.Najmä v regióne Occitanie sa očakáva, že prepúšťanie bude mať významný vplyv na trh práce a hospodárstvo. Mesto Toulouse a priľahlý región sú hlavným leteckým klastrom v Európe. V odvetví je zamestnaných 110 000 ľudí. Región je silne závislý od letectva ako najdôležitejšieho odvetvia v regióne. Spoločnosť Airbus je najväčším súkromným zamestnávateľom v regióne. Očakáva sa, že zníženie výrobných plánov spoločnosti Airbus o 35 % bude mať veľmi vážne dôsledky na zamestnanosť v celom odvetví, čo ovplyvní veľký počet dodávateľov atď
                  17
               .

               23.Pokiaľ ide o región Occitanie, hoci veľká časť pracovníkov, ktorí prišli o zamestnanie, má vysoký stupeň vzdelania, približne 31 % prepustených pracovníkov je starších ako 50 rokov, čo sťažuje opätovné zamestnanie. Región sa však etabloval ako dôležitý ekosystém pre začínajúce podniky, preto ponúka potenciálne príležitosti pre prijímateľov, ktorí chcú založiť svoj vlastný podnik
                  18
               .

               24.V regióne Pays de la Loire sa očakáva, že vplyv krízy v leteckej doprave na miestne hospodárstvo a trh práce nebude až taký nepriaznivý v dôsledku vysokej diverzifikácie regionálneho hospodárstva. Leteckí inžinieri a technici však nemajú veľa pracovných príležitostí. Očakáva sa, že sa objavia príležitosti v námornom odvetví alebo v oblasti obnoviteľných energií, čo si zase vyžaduje rekvalifikáciu prepustených pracovníkov. Rovnako ako v regióne Occitanie vek dotknutých pracovníkov pravdepodobne sťaží opätovné zamestnanie. 11 % nepriaznivo zasiahnutých zamestnancov má viac ako 55 rokov
                  19
               .

               Uplatňovanie rámca kvality EÚ pre predvídanie zmien a reštrukturalizácie (QFR)

               25.Francúzsko uviedlo, ako zohľadnilo odporúčania stanovené v rámci kvality EÚ pre predvídanie zmien a reštrukturalizácie: podľa francúzskeho zákonníka práce, spoločnosť, ktorá je in bonis (t. j. nie je v likvidácii) a zamestnáva 1 000 zamestnancov alebo viac, je zodpovedná za úhradu všetkých nákladov na sprievodné opatrenia aktívnej politiky trhu práce zamestnancom prepusteným v dôsledku organizačnej reštrukturalizácie. Zásah verejných orgánov sa predpokladá až po skončení opatrení, ktoré poskytuje prepúšťajúci podnik.

               26.Francúzske orgány uviedli, že spoločnosť Airbus má zavedený vysoko sofistikovaný systém identifikácie a predvídania zmien, najmä pokiaľ ide o potrebu osobitných zručností a kompetencií medzi svojimi zamestnancami, ako aj o potreby v personálnej oblasti vo všeobecnosti
                  20
               . Zástupcovia zamestnancov a odborov sú úzko zapojení do organizačných plánov prispôsobenia sa zmenám. Aj keď pandémia a nasledujúca kríza zasiahli odvetvie náhle, spoločnosť Airbus tak mohla pri diskusii o reštrukturalizačnom pláne potrebnom v reakcii na krízovú situáciu stavať na existujúcom systéme konzultácií so zástupcami zamestnancov a odborov.

               27.Francúzsko informovalo, že spoločnosť Airbus ako spoločnosť in bonis, ktorá zamestnáva viac ako 1 000 zamestnancov, zaviedla rozsiahly balík opatrení aktívnej politiky trhu práce zameraných na pomoc prepusteným pracovníkom. V spolupráci s externou poradenskou spoločnosťou pri hľadaní nového zamestnania spoločnosť Airbus vytvorila poradenské informačné centrum s názvom Mobility Pathways, ktoré je prvým kontaktným miestom, na ktoré sa môžu dotknutí pracovníci obrátiť. V tomto informačnom centre dostanú pracovníci nielen prvé rady o možnostiach, ktoré majú, ale dostanú aj ďalšiu pomoc, ak sa chcú zúčastniť na opatreniach odbornej prípravy alebo nájsť si nové zamestnanie.

               Komplementarita s opatreniami financovanými z vnútroštátnych prostriedkov alebo prostriedkov Únie

               28.Francúzske orgány potvrdili, že ďalej opísané opatrenia, na ktoré sa poskytuje finančný príspevok z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo so sociálnymi partnermi, ako aj s miestnymi a regionálnymi orgánmi

               29.Francúzsko uviedlo, že v konzultácii so zamestnancami a zástupcami odborov bol vypracovaný koordinovaný balík personalizovaných služieb. V dlhej sérii stretnutí a rokovaní medzi spoločnosťou Airbus a príslušnými zamestnancami a zástupcami odborov
                  21
                na národnej aj medzinárodnej úrovni rokovacie strany identifikovali možné spôsoby, ako zmierniť priamy vplyv na zamestnancov a navrhnúť balíky opatrení na pomoc dotknutým zamestnancom. Tieto kolá interných rokovaní sa začali 30. júna 2020 a skončili sa 15. októbra 2020.

               Dotknutí prijímatelia a navrhované opatrenia

               Dotknutí prijímatelia

               30.Predpokladá sa, že na opatreniach sa zúčastní 297 pracovníkov, ktorí prišli o zamestnanie. Rozdelenie týchto pracovníkov podľa rodu, vekovej skupiny a úrovne vzdelania:

                        Kategória

                        Počet
                           očakávaných prijímateľov

                        Rod:

                        muži:

                        236

                        (79,5 %)

                        ženy:

                        61

                        (20,5 %)

                        nebinárne osoby:

                        0

                        (0,0 %)

                        Veková skupina:

                        do 30 rokov:

                        35

                        (11,8 %)

                        30 – 54 rokov:

                        222

                        (74,7 %)

                        viac ako 54 rokov:

                        40

                        (13,5 %)

                        Stupeň vzdelania:

                        nižšie sekundárne vzdelanie alebo nižšie vzdelanie
                           22

                        0

                        (0,0 %)

                        vyššie sekundárne vzdelanie
                           23
                         alebo postsekundárne vzdelanie
                           24

                        150

                        (50,5 %)

                        terciárne vzdelanie
                           25

                        147

                        (49,5 %)

               Navrhované opatrenia

               31.Opatrenia, v súvislosti s ktorými francúzske orgány žiadajú o spolufinancovanie z EGF, sú súčasťou celkového balíka personalizovaných opatrení, ktoré prepúšťajúci podnik ponúka dotknutým zamestnancom. Na podporu z EGF sú však oprávnené len tie opatrenia, ktoré idú nad rámec právnych povinností prepúšťajúceho podniku a sú opísané ďalej:

               –Granty na rozbehnutie podnikateľskej činnosti: Toto opatrenie je zamerané na podporu prijímateľov, ktorí majú záujem o založenie vlastného podniku, udelením grantu na rozbehnutie podnikateľskej činnosti vo výške 15 000 EUR na prijímateľa. Pracovníci, ktorí majú záujem, sa môžu uchádzať o program na rozbehnutie podnikateľskej činnosti a môžu požiadať o grant do šiestich mesiacov po vstupe do programu. Grant sa vypláca ako paušálna sadzba po predložení dôkazu, že podnik bol skutočne zaregistrovaný. Celý proces riadi poradenské informačné centrum Mobility Pathways, ktoré poskytuje usmernenie, ako podať žiadosť, kontroluje a potvrdzuje podnikateľské plány a napokon rozhoduje o grante. Ak prijímatelia založia podnik spoločne, každému prijímateľovi sa poskytne celá suma.

               –Odborná príprava na založenie podniku: Toto opatrenie je zamerané na tých prijímateľov, ktorí sa prihlásili do programu na rozbehnutie podnikateľskej činnosti. Záujemcom o založenie vlastného podniku je ponúkaná rozsiahla odborná príprava.

               –Príspevky na výdavky súvisiace s odbornou prípravou na založenie podniku: Prijímateľom, ktorí sa zúčastnia na odbornej príprave na založenie podniku, sa môžu uhradiť náklady na ubytovanie, stravu, dopravu, ako aj prípadné tlmočnícke služby atď.

               –Doplatky ku mzde: Cieľom tohto opatrenia je poskytnúť stimul na prijatie nového zamestnania, aj keď je plat v novom nájdenom zamestnaní nižší ako na predchádzajúcom pracovnom mieste. Maximálna výška mesačnej sumy je 350 EUR a vypláca sa až 12 mesiacov.

               32.Francúzsko informovalo, že prepúšťajúci podnik pravidelne ponúka svojim zamestnancom odbornú prípravu, v ktorej sa osobitná pozornosť venuje digitálnym zručnostiam a zručnostiam požadovaným v hospodárstve efektívne využívanom zdroje. Šírenie takýchto horizontálnych zručností, ako sa uvádza v článku 7 ods. 2 nariadenia o EGF, by preto na štrukturálnom základe nebolo potrebné. Ak sa však v prípade konkrétneho prijímateľa určí potreba osobitnej odbornej prípravy, možno ju ponúknuť.

               33.Opísané navrhované opatrenia predstavujú opatrenia aktívnej politiky trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               34.Francúzsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančným príspevkom z EGF nenahrádza žiadne z týchto opatrení.

               Odhadovaný rozpočet

               35.Odhadované celkové náklady sú 4 406 194 EUR a zahŕňajú iba výdavky na personalizované služby a žiadne výdavky na činnosti prípravy, riadenia, informovanosti a propagácie a kontroly a podávania správ.

               36.Celkový požadovaný finančný príspevok z EGF je 3 745 264 EUR (85 % celkových nákladov).

               37.Zdrojom vnútroštátneho predbežného financovania alebo spolufinancovania je spoločnosť Airbus.

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           26

                        Odhadované celkové náklady

                        (v EUR)
                           27

                        Personalizované služby [opatrenia podľa článku 7 ods. 2 písm. a) nariadenia o EGF]

                        Grant na rozbehnutie podnikateľskej činnosti (prime création d’entreprise)

                        217

                        15 000

                        3 255 000

                        Odborná príprava na založenie podniku (formation création d’entreprise)

                        275

                        3 974

                        1 092 902

                        Medzisúčet (a):

                        Percentuálny podiel balíka personalizovaných služieb

                        –

                        4 347 902

                        (98,7 %)

                        Príspevky a stimuly [opatrenia podľa článku 7 ods. 2 písm. b) nariadenia o EGF]

                        Príspevky na výdavky súvisiace s odbornou prípravou na založenie podniku (allocation frais annexes formation création d’entreprise)

                        21

                        724

                        15 199

                        Doplatky ku mzde (indemnité différentielle de salaire)

                        22

                        1 959

                        43 093

                        Medzisúčet (b):

                        Percentuálny podiel balíka personalizovaných služieb:

                        –

                        58 292

                        (1,3 %)

                        Činnosti podľa článku 7 ods. 5 nariadenia o EGF

                        1. Činnosti prípravy

                        –

                        0

                        2. Riadenie

                        –

                        0

                        3. Informovanosť a propagácia

                        –

                        0

                        4. Kontrola a podávanie správ

                        –

                        0

                        Medzisúčet (c):

                        Percentuálny podiel celkových nákladov:

                        –

                        0

                        (0 %)

                        Celkové náklady (a + b + c):

                        –

                        4 406 194

                        Príspevok z EGF (85 % celkových nákladov)

                        –

                        3 745 264

               38.Náklady na opatrenia identifikované v predchádzajúcej tabuľke ako opatrenia podľa článku 7 ods. 2 písm. b) nariadenia o EGF nepresahujú 35 % z celkových nákladov na koordinovaný balík personalizovaných služieb. Francúzsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou.

               39.Francúzsko potvrdilo, že investičné náklady na samostatnú zárobkovú činnosť, založenie podniku a prevzatie podniku zamestnancami nepresiahnu 22 000 EUR na prijímateľa.

               Obdobie oprávnenosti výdavkov

               40.Francúzsko začalo poskytovať personalizované služby dotknutým prijímateľom 1. novembra 2020. Výdavky na opatrenia budú teda oprávnené na získanie finančného príspevku z fondu EGF od 1. novembra 2020 do 24 mesiacov odo dňa nadobudnutia účinnosti rozhodnutia o financovaní.

               41.Francúzsko nevyužíva možnosť žiadať finančné prostriedky na činnosti prípravy, riadenia, informovanosti a propagácie a kontroly a podávania správ.

               Systémy riadenia a kontroly

               42.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Francúzsko oznámilo Komisii, že finančný príspevok bude riadiť Délégation générale à l’emploi et à la formation professionnelle (DGEFP) ministerstva práce, zamestnanosti, odbornej prípravy a sociálneho dialógu, najmä divízia Mission Fonds national de l'emploi (DGEFP – MFNE). Platby v rámci DGEFP uskutoční divízia Mission des Affaires Financières (DGEFP – MAFI). Commission interministérielle de coordination des contrôles (CICC) je francúzsky orgán auditu pre EGF. Za vykonávanie opatrení bude zodpovedná spoločnosť Airbus. V tejto súvislosti francúzske orgány uzavrú so spoločnosťou Airbus partnerskú dohodu.

               Záväzky poskytnuté dotknutým členským štátom

               43.Francúzsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Airbus, ktorá po prepúšťaní pokračuje vo svojej činnosti, si splnila právne záväzky, ktoré sa vzťahujú na uvedené prepúšťanie, a prijala primerané opatrenia na zabezpečenie svojich pracovníkov;

               –sa zabráni dvojitému financovaniu,

               –finančný príspevok z EGF bude v súlade s procesnými a hmotnoprávnymi pravidlami Únie týkajúcimi sa štátnej pomoci.

               VPLYV NA ROZPOČET

               Návrh rozpočtu

               44.Podľa článku 8 nariadenia Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027
                  28
               , nesmie EGF prekročiť maximálnu ročnú sumu 186 miliónov EUR (v cenách z roku 2018).

               45.Po preskúmaní žiadosti vzhľadom na podmienky stanovené v článku 13 ods. 1 a 2 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 3 745 264 EUR, ktorá predstavuje 85 % celkových nákladov na navrhované opatrenia.

               46.V súlade s bodom 9 Medziinštitucionálnej dohody zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  29
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               47.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 3 745 264 EUR do príslušného rozpočtového riadku.

               48.Zároveň s prijatím tohto návrhu rozhodnutia o mobilizácii EGF Komisia prijala rozhodnutie o finančnom príspevku, ktoré predstavuje rozhodnutie o financovaní v zmysle článku 110 nariadenia o rozpočtových pravidlách
                  30
               . Rozhodnutie o financovaní nadobudne účinnosť dňom, keď sa Komisii oznámi, že Európsky parlament a Rada schválili presun rozpočtových prostriedkov.

               2021/0363 (BUD)

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Francúzska – EGF/2021/005 FR/Airbus

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  31
               , a najmä na jeho článok 15 ods. 1,

               so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  32
               , a najmä na jej bod 9,

               so zreteľom na návrh Európskej komisie,

               keďže:

               (1)Cieľom Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), je preukázať solidaritu a podporovať dôstojné a udržateľné zamestnanie v Únii poskytovaním podpory pracovníkom, ktorí boli prepustení, a samostatne zárobkovo činným osobám, ktorých činnosť bola ukončená, v prípade veľkých reštrukturalizačných udalostí, a pomáhaním im pri tom, aby si čo najskôr našli dôstojné a udržateľné zamestnanie.

               (2)Podľa článku 8 nariadenia Rady (EÚ, Euratom) 2020/2093
                  33
               , nesmie EGF prekročiť maximálnu ročnú sumu 186 miliónov EUR (v cenách z roku 2018).

               (3)Francúzsko predložilo 26. júla 2021 žiadosť o mobilizáciu EGF v súvislosti s prepúšťaním pracovníkov v spoločnosti Airbus (Airbus SE) v ekonomickom odvetví zaradenom do divízie 30 (Výroba dopravných prostriedkov) štatistickej klasifikácie ekonomických činností v Európskom spoločenstve (ďalej len „NACE“)
                  34
                Revision 2 vo Francúzsku. Žiadosť bola doplnená o dodatočné informácie poskytnuté v súlade s článkom 8 ods. 5 nariadenia (EÚ) 2021/691. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) 2021/691.

               (4)Preto by sa v súvislosti so žiadosťou predloženou Francúzskom mal mobilizovať EGF s cieľom poskytnúť finančný príspevok vo výške 3 745 264 EUR.

               (5)V záujme skrátenia času potrebného na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2022 sa mobilizuje Európsky fond na prispôsobenie sa globalizácii na pomoc pracovníkom, ktorí prišli o zamestnanie, s cieľom poskytnúť sumu 3 745 264 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum prijatia]
                  35*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 153, 3.5.2021, s. 48.

                     (2)

                        Delegované nariadenie Komisie (EÚ) 2019/1755 z 8. augusta 2019, ktorým sa menia prílohy k nariadeniu Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS). Ú. v. EÚ L 270, 24.10.2019, s. 1 – 56.

                     (3)

                        Ú. v. EÚ L 393, 30.12.2006, s. 1.

                     (4)

                        V súlade s článkom 7 ods. 5 nariadenia (EÚ) 2021/691.

                     (5)

                        Lehota 12 týždňov bola v súlade s článkom 8 ods. 2 nariadenia (EÚ) 2021/691 pozastavená od 1. januára 2021 do 3. mája 2021.

                     (6)

                        Hospodárska a sociálna jednotka – ESU (unite économique et sociale – UES) ide o právny konštrukt podľa francúzskeho práva, ktorý umožňuje zoskupenie podnikov, ktoré majú rovnaký manažment, pôsobia v rovnakom odvetví a ktorých zamestnanci majú rovnaké záujmy, ale sú právne odlišnými podnikmi, s cieľom podporiť vytvorenie spoločného zastupovania zamestnancov. K prepúšťaniu došlo v ESU Airbus Commercial, ktorá zoskupuje dve francúzske dcérske spoločnosti Airbus SAS a Airbus Operations SAS spoločnosti Airbus SE.

                     (7)

                        Nezverejnený dokument: Airbus „Livre 2“, interná analýza krízy COVID-19 a jej vplyvu na odvetvie, v ktorom pôsobí spoločnosť Airbus vo Francúzsku.

                     (8)

                        Tamže.

                     (9)

                        https://www.airbus.com/content/dam/corporate-topics/financial-and-company-information/Airbus-FY2020-Presentation.pdf.

                     (10)

                  https://www.airbus.com/newsroom/press-releases/en/2020/04/airbus-reports-first-quarter-q1-2020-results.html
                  .

                     (11)

                        Accord collectif relatif au plan d’adaptation des sociétés composant l’UES Airbus Commercial dans le contexte de la crise économique Covid-19 et ses conséquences sur l’emploi.

                     (12)

                        Celosvetovo musela spoločnosť Airbus zrušiť približne 9 400 pracovných miest. https://www.airbus.com/content/dam/corporate-topics/financial-and-company-information/Airbus-FY2020-SN.pdf.

                     (13)

                        Loi d’urgence n°2020-734 zo 17. júna 2020.

                     (14)

                        Program spustila rada CORAC (Conseil pour la Recherche Aéronautique Civile).

                     (15)

                        Activité Partielle de Longue Durée (APLD): https://www.service-public.fr/professionnels-entreprises/vosdroits/F35381.

                     (16)

                        Údaje zozbierané francúzskym Národným inštitútom pre štatistiku a hospodárske štúdie – ďalšie informácie o metodológii a štatistikách nájdete tu: https://www.insee.fr/fr/metadonnees/source/indicateur/p1660/description.

                     (17)

                        Nezverejnený dokument: Airbus – Étude d’Impact, BPI Consulting Paris, 12/2020.

                     (18)

                        Tamže.

                     (19)

                        Tamže.

                     (20)

                        Vo svojej dohode Accord-Gestion des Emplois et des Parcours Professionnels z 15. februára 2019 sa spoločnosť Airbus zaväzuje nielen analyzovať takéto potreby, ale aj diskutovať o nich so všetkými relevantnými internými aktérmi.

                     (21)

                        CGA-F (Comité de Groupe Airbus France), CSE-C (Comité Social Economique-Central), CSE-E (Comité Social Economique-Etablissement), Comité Européen.

                     (22)

                        ISCED 0 – 2.

                     (23)

                        ISCED 3.

                     (24)

                        ISCED 4.

                     (25)

                        ISCED 5 – 8.

                     (26)

                        S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Francúzskom.

                     (27)

                        Z dôvodu zaokrúhľovania celková suma nepredstavuje presný súčet jednotlivých položiek.

                     (28)

                        Ú. v. EÚ L 433 I, 22.12.2020, s. 11.

                     (29)

                        Ú. v. EÚ L 433I, 22.12.2020, s. 29.

                     (30)

                        Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ), č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

                     (31)

                        Ú. v. EÚ L 153, 3.5.2021, s. 48.

                     (32)

                        Ú. v. EÚ L 433 I, 22.12.2020, s. 29.

                     (33)

                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020, s. 11).

                     (34)

                        Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).

                     (35)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli12. 1. 2022
            COM(2022) 6 final
            2022/0001(NLE)

            Návrh
            ROZHODNUTIE RADY
            o čiastočnom pozastavení vykonávania Dohody medzi Európskou úniou a Vanuatskou republikou o zrušení vízovej povinnosti pri krátkodobých pobytoch

               DÔVODOVÁ SPRÁVA

               V správe Komisie o systémoch udeľovania občianstva a povolení na pobyt investorom v Európskej únii z januára 2019
                  1
                sú vyjadrené obavy týkajúce sa takýchto systémov, najmä pokiaľ ide o bezpečnosť, infiltráciu organizovanej trestnej činnosti, pranie špinavých peňazí, financovanie terorizmu, daňové úniky a korupciu. Správa tiež varuje, že v prípade krajín, ktoré sa tešia bezvízovému vstupu do EÚ, by sa systémy udeľovania občianstva investorom mohli využívať na obchádzanie bežného schengenského vízového postupu a hĺbkového hodnotenia rizík, ktoré tento postup zahŕňa.
                  2

               Dohoda o zrušení vízovej povinnosti medzi EÚ a Vanuatu
                  3
                sa uplatňuje od roku 2015. Vanuatu pred rokom 2015 uplatňovalo len jeden systém udeľovania občianstva investorom, v rámci ktorého bol vydaný len obmedzený počet pasov.
                  4
                Od roku 2015 však Vanuatu zaviedlo ďalšie systémy udeľovania občianstva investorom a počet úspešných žiadateľov sa výrazne zvýšil. Podľa orgánov Vanuatu sa v súčasnosti uplatňujú dva systémy: program príspevkov pre Vanuatu a program na podporu rozvoja. Do marca 2021 Vanuatu vydalo v rámci systémov udeľovania občianstva investorom viac ako 10 500 pasov.
                  5
                V apríli 2021 parlament Vanuatu schválil nový systém udeľovania občianstva, ktorý ešte nie je funkčný.
                  6

               Komisia začala v roku 2017 vyšetrovať vanuatské systémy, pretože vzbudili vážne pochybnosti, najmä z dôvodu zlyhaní v oblasti bezpečnosti. Komisia zároveň upozornila orgány Vanuatu aj na možnosti pozastavenia vykonávania dohody, ktoré dohoda poskytuje. Ešte v roku 2017 Komisia požiadala orgány Vanuatu o informácie o riadení týchto systémov, najmä pokiaľ ide o bezpečnostné vyšetrovanie žiadateľov. V roku 2018 dostala Komisia ubezpečenia od vlády Vanuatu týkajúce sa postupov bezpečnostného vyšetrovania, v ktorých sa uvádza, že tieto postupy zahŕňajú kontroly podľa databáz Interpolu.

               EÚ počas piateho posilneného politického dialógu medzi EÚ a Vanuatu 15. apríla 2019 zopakovala svoje obavy týkajúce sa vanuatských systémov udeľovania občianstva za investície, pričom poznamenala, že by to mohlo mať vplyv na dohodu o zrušení vízovej povinnosti. EÚ objasnila, že hoci procesy naturalizácie sú zvrchovaným rozhodnutím Vanuatu, je nevyhnutné vykonávať veľmi prísne bezpečnostné previerky osôb, aby sa zabránilo akémukoľvek zneužitiu.

               V júli 2019 sa Komisia dozvedela, že v rámci systémov udeľovania občianstva investorom vo Vanuatu sa žiadateľom udelilo občianstvo aj napriek tomu, že figurovali v databázach Interpolu a niektorí žiadatelia predložili pozmenené doklady (najmä falšované záznamy z registra trestov), čo orgány Vanuatu neodhalili.

               Komisia zaslala orgánom Vanuatu listy so žiadosťou o ďalšie informácie o týchto systémoch, bezpečnostnom vyšetrovaní a udeľovaní štátnej príslušnosti žiadateľom uvedeným v operatívnych spisoch Interpolu, pričom opätovne upozornila na možnosť pozastavenia oslobodenia od vízovej povinnosti.
                  7

               Počas šiesteho posilneného politického dialógu medzi EÚ a Vanuatu 21. apríla 2021 EÚ opätovne poukázala na potenciálny vplyv, ktorý môžu mať vanuatské systémy udeľovania občianstva investorom na dohodu o zrušení vízovej povinnosti, a dôrazne odporúčala, aby Vanuatu okamžite riešilo možné riziká infiltrácie organizovanej trestnej činnosti, prania špinavých peňazí, daňových únikov a korupcie spájané s takýmito systémami. V rámci tohto politického dialógu Vanuatu vyjadrilo záväzok vykonať reformy s cieľom riešiť dané obavy, napríklad úzkou spoluprácou s rôznymi zainteresovanými stranami – najmä so svojou finančnou spravodajskou jednotkou – alebo zmenou zákona o cestovných pasoch. V apríli 2021 však vláda Vanuatu podnikla ďalšie kroky na vytvorenie nového programu udeľovania občianstva.

               Na základe informácií získaných od Vanuatu Komisia dospela k záveru, že vanuatské systémy pre investorov vykazujú závažné nedostatky a zlyhania v oblasti bezpečnosti, ktoré môžu predstavovať riziko pre vnútornú bezpečnosť EÚ a jej členských štátov. Konkrétne ide o to, že priemerný čas potrebný na spracovanie žiadostí je príliš krátky na to, aby umožnil dôkladné preverenie, a pred udelením občianstva neprebieha systematická výmena informácií s krajinou pôvodu žiadateľa alebo krajinou jeho hlavného predchádzajúceho pobytu. Nevyžaduje sa ani fyzický pobyt alebo prítomnosť vo Vanuatu. Chýbajúca požiadavka na fyzický pohovor vyvoláva ďalšie pochybnosti, pokiaľ ide o spoľahlivosť bezpečnostného vyšetrovania, keďže sa znižujú možnosti orgánov overiť informácie poskytnuté v žiadosti vrátane ich pravdivosti a dôveryhodnosti.

               Obavy vzbudzujú aj dostupné údaje o rozsahu týchto systémov, miere zamietnutia a štátnej príslušnosti pôvodu:

               Po prvé, počet úspešných žiadateľov je veľmi vysoký (podľa Pasového úradu Vanuatu vyše 10 500 občianstiev udelených výmenou za investície v rokoch 2013 až 2021).

               Po druhé, miera zamietnutých žiadostí je mimoriadne nízka. Na základe dostupných informácií bola do roku 2020 zamietnutá len jedna žiadosť.
                  8
                To vyvoláva ďalšie pochybnosti, pokiaľ ide o spoľahlivosť bezpečnostného vyšetrovania a hĺbkového preverovania.

               Po tretie, krajiny pôvodu úspešných žiadateľov zahŕňajú aj také krajiny, ktoré sú zvyčajne vylúčené z iných systémov udeľovania občianstva, ako napríklad Irán a Afganistan, a iné krajiny, ktorých štátni príslušníci potrebujú vízum na krátkodobý pobyt v EÚ, ako sú napríklad Nigéria, Jemen, Sýria, Pakistan a Líbya.

               Systémy, ktoré Vanuatu zaviedlo v roku 2015, tak umožňujú štátnym príslušníkom, ktorí potrebujú víza, obísť bežný schengenský vízový postup a hĺbkové hodnotenie jednotlivých migračných a bezpečnostných rizík, ktoré tento postup zahŕňa. Vanuatské systémy udeľovania občianstva investorom nezabezpečujú vysokú úroveň bezpečnosti, ako sa uvádza v správe Komisie z roku 2019 o systémoch udeľovania občianstva a povolení na pobyt investorom.
                  9

               Napokon, systémy zavedené v roku 2015 sa komerčne propagujú ako systémy poskytujúce bezvízový vstup do EÚ, hoci cieľom dohody o zrušení vízovej povinnosti nie je umožniť štátnym príslušníkom tretích krajín, ktorí na cestu do EÚ musia mať vízum, obchádzať túto požiadavku získaním občianstva Vanuatu. Hoci EÚ rešpektuje právo zvrchovaných krajín rozhodovať o svojich vlastných procesoch naturalizácie, bezvízový vstup do Únie by sa nemal používať ako nástroj na získavanie individuálnych investícií výmenou za občianstvo.

               Vykonávanie dohody môže byť úplne alebo čiastočne pozastavené z dôvodov verejného poriadku alebo ochrany národnej bezpečnosti.
                  10

               Za daných okolností sa Komisia domnieva, že systémy pre investorov zavedené vo Vanuatu sú v rozpore s cieľmi vízovej politiky EÚ a rozlišovaním zakotveným v nariadení 2018/1806
                  11
                medzi tretími krajinami, ktorých štátni príslušníci podliehajú vízovej povinnosti, a tretími krajinami, ktorých štátni príslušníci nepodliehajú takejto povinnosti, čo určuje EÚ na základe individuálneho posúdenia rôznych kritérií týkajúcich sa okrem iného bezpečnosti. Štátnym príslušníkom tretích krajín, ktorí by potrebovali víza, keby nezískali štátne občianstvo Vanuatu, poskytujú tieto systémy možnosť cestovať do EÚ bezvízovo bez toho, aby pred príchodom na vonkajšie hranice prešli bezpečnostným vyšetrovaním, ktoré sa vyžaduje v rámci schengenského vízového postupu.

               Vzhľadom na uvedené skutočnosti je odôvodnené čiastočne a primerane pozastaviť vykonávanie dohody o zrušení vízovej povinnosti s cieľom zmierniť vplyv systémov udeľovania občianstva investorom na bezvízový režim medzi EÚ a Vanuatu. Keďže v praxi nebude možné, aby príslušníci pohraničnej stráže členských štátov určili, či bežný pas bol vydaný v rámci systému pre investorov, pozastavenie vykonávania dohody by sa malo vzťahovať na všetky bežné pasy vydané od 25. mája 2015, keď Vanuatu začalo vydávať značný počet pasov výmenou za investície.

               2022/0001 (NLE)

               Návrh

               ROZHODNUTIE RADY

               o čiastočnom pozastavení vykonávania Dohody medzi Európskou úniou a Vanuatskou republikou o zrušení vízovej povinnosti pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a),

               so zreteľom na Zmluvu o fungovaní Európskej únie, a najmä na jej článok 218 ods. 9,

               keďže:

               (1)Dohoda medzi Európskou úniou a Vanuatskou republikou (ďalej len „zmluvné strany“) o zrušení vízovej povinnosti pri krátkodobých pobytoch
                  12
                (ďalej len „dohoda“) bola uzavretá 28. mája 2015
                  13
                s cieľom uľahčiť občanom Vanuatu cestovanie do Únie a cestovanie občanov Únie do Vanuatu.

               (2)Dohoda je založená na spoločnom želaní zmluvných strán podnecovať medziľudské kontakty, podporovať cestovný ruch a oživiť obchod medzi Úniou a Vanuatu.

               (3)Podľa článku 8 ods. 4 dohody môže ktorákoľvek zmluvná strana úplne alebo čiastočne pozastaviť vykonávanie dohody, najmä z dôvodov verejného poriadku a ochrany národnej bezpečnosti. Rozhodnutie o pozastavení sa oznámi druhej zmluvnej strane najneskôr dva mesiace pred plánovaným nadobudnutím jeho platnosti. Ak dôvody tohto pozastavenia pominú, zmluvná strana, ktorá pozastavila vykonávanie dohody, okamžite informuje druhú zmluvnú stranu a pozastavenie zruší.

               (4)Vanuatu prevádzkuje systémy udeľovania občianstva investorom, v rámci ktorých udeľuje vanuatskú štátnu príslušnosť štátnym príslušníkom iných krajín bez predchádzajúcich väzieb na Vanuatu, pričom o prevažnej väčšine žiadostí rozhoduje kladne. Do marca 2021 vydalo viac ako 10 500 pasov a miera zamietnutých žiadostí bola mimoriadne nízka.
                  14
                Vyvoláva to pochybnosti, pokiaľ ide o spoľahlivosť bezpečnostného vyšetrovania a hĺbkového preverovania zo strany vanuatských orgánov.

               (5)V listoch vymenených v októbri 2017, novembri 2019, júni 2020 a marci 2021 Komisia vyjadrila vážne obavy a varovala vládu Vanuatu pred možnosťou obnovenia vízovej povinnosti. Vysvetlenia, ktoré Vanuatu poskytlo, nestačili na zmiernenie týchto obáv.

               (6)Udelenie občianstva žiadateľom uvedeným v databázach Interpolu je v rozpore s predchádzajúcimi uisteniami orgánov Vanuatu o bezpečnostných vyšetrovaniach a vyvoláva ďalšie obavy, pokiaľ ide o spoľahlivosť postupov bezpečnostného vyšetrovania v rámci týchto systémov.

               (7)Niektorí úspešní žiadatelia, ktorým bola udelená vanuatská štátna príslušnosť, boli pôvodne štátnymi príslušníkmi krajín, ktorých štátni príslušníci musia mať víza pri prekračovaní vonkajších hraníc Únie. Komisia okrem toho vyjadrila obavy v súvislosti s chýbajúcimi požiadavkami na fyzickú prítomnosť alebo pobyt, krátkosťou spracovávania v rámci systémov a chýbajúcou systematickou výmenou informácií s krajinami pôvodu žiadateľov alebo krajinami ich hlavného predchádzajúceho pobytu. Komisia dospela k záveru, že preverovanie žiadostí o udelenie občianstva investorom vo Vanuatu nezaručuje vysokú úroveň bezpečnosti.

               (8)Pozastavenie vykonávania dohody by malo byť obmedzené na bežné pasy vydávané od 25. mája 2015, keď sa výrazne začal zvyšovať počet úspešných žiadateľov v rámci systémov udeľovania občianstva investorom vo Vanuatu.

               (9)Vykonávanie dohody, pokiaľ ide o všetkých občanov Vanuatu, ktorí sú držiteľmi bežného pasu vydaného Vanuatu od 25. mája 2015, by sa preto malo pozastaviť.

               (10)Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES
                  15
               ; Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Vykonávanie Dohody medzi Európskou úniou a Vanuatskou republikou o zrušení vízovej povinnosti pri krátkodobých pobytoch sa pozastavuje pre občanov Vanuatu, ktorí sú držiteľmi bežných pasov vydávaných Vanuatu od 25. mája 2015.

               Článok 2

               Toto rozhodnutie nadobúda účinnosť [dva mesiace po uverejnení – OP, vložte konkrétny dátum].

               V Bruseli

                     Za Radu

                     predseda/predsedníčka

                     (1)

                        COM(2019) 12 final.

                     (2)

                        S. 22 – 24.

                     (3)

                        Dohoda medzi Európskou úniou a Vanuatskou republikou o zrušení vízovej povinnosti pri krátkodobých pobytoch (Ú. v. EÚ L 173, 3.7.2015, s. 48).

                     (4)

                        Podľa informácií poskytnutých orgánmi Vanuatu bolo v rokoch 2014 až 2015 vydaných 93 pasov v rámci programu prisťahovalectva za kapitálové investície (CIIP).

                     (5)

                        Informácie, ktoré 14. júna 2021 poskytol Pasový úrad Vanuatu.

                     (6)

                        Informácie, ktoré 17. júna 2021 poskytla delegácia EÚ.

                     (7)

                        Listy Komisie zaslané Vanuatu 15. novembra 2019 a 18. júna 2020.

                     (8)

                        Informácie, ktoré 22. septembra 2020 poskytol Pasový úrad Vanuatu.

                     (9)

                        COM(2019) 12 final.

                     (10)

                        Článok 8 ods. 4 uvedenej dohody medzi Európskou úniou a Vanuatu o zrušení vízovej povinnosti.

                     (11)

                        Nariadenie Európskeho parlamentu a Rady (EÚ) 2018/1806 zo 14. novembra 2018 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti (Ú. v. EÚ L 303, 28.11.2018, s. 39).

                     (12)

                        Ú. v. EÚ L 173, 3.7.2015, s. 48.

                     (13)

                        Rozhodnutie Rady (EÚ) 2016/272 z 12. februára 2016 o uzavretí v mene Európskej únie Dohody medzi Európskou úniou a Vanuatskou republikou o zrušení vízovej povinnosti pri krátkodobých pobytoch (Ú. v. EÚ L 52, 27.2.2016, s. 11).

                     (14)

                        Informácie, ktoré 14. júna 2021 poskytol Pasový úrad Vanuatu.

                     (15)

                        Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (
                  Ú. v. ES L 64, 7.3.2002, s. 20
                  ).


               EURÓPSKA KOMISIA
            V Bruseli14. 1. 2022
            COM(2022) 9 final
            2022/0005(NLE)

            Návrh
            ROZHODNUTIE RADY
            o predĺžení platnosti Dohody o podpore, poskytovaní a využívaní satelitných navigačných systémov Galileo a GPS a s nimi súvisiacich aplikácií medzi Európskym spoločenstvom a jeho členskými štátmi a Spojenými štátmi americkými

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Dohoda o podpore, poskytovaní a využívaní satelitných navigačných systémov Galileo a GPS a s nimi súvisiacich aplikácií medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej
                     1
                   (ďalej len „dohoda“) bola podpísaná v roku 2004. Platnosť nadobudla v roku 2011 po ratifikácii zo strany Spojených štátov, EÚ a všetkých členských štátov.

                  Cieľom dohody je poskytnúť rámec pre spoluprácu medzi stranami pri podpore, poskytovaní a využívaní signálov a služieb navigácie a časového riadenia GPS a Galileo na civilné účely, služieb s pridanou hodnotou, rozširujúcich služieb a tovaru globálnej navigácie a časového riadenia.

                  V článku 20 ods. 5 dohody sa stanovuje: „Táto dohoda ostane v platnosti desať rokov. Aspoň tri mesiace pred koncom počiatočného 10-ročného obdobia sa strany navzájom informujú, či majú v úmysle predĺžiť dohodu na obdobie piatich rokov.“ Platnosť dohody uplynie 12. decembra 2021.

                  V júni 2021 Spojené štáty vyjadrili záujem získať oprávnenie predĺžiť platnosť dohody. Komisia v septembri odpovedala, že požiada Radu Európskej únie o povolenie predĺžiť platnosť dohody.

                  Z hodnotenia, ktoré vykonala Európska komisia, jasne vyplýva, že dohoda poskytuje dôležitý rámec na vykonávanie a uľahčenie spolupráce v oblasti satelitnej navigácie medzi EÚ a Spojenými štátmi, čo vedie k vzájomným prínosom.

                  Dohoda je nevyhnutná na vzájomné pochopenie situácie v oblasti satelitnej navigácie a na spoločné stanovenie prioritných oblastí obojstranného záujmu v oblasti medzinárodnej spolupráce. Ponúka aj užitočné fórum na posúdenie minulej spolupráce a určenie budúcich opatrení.

                  Je v záujme EÚ obnoviť túto dohodu s cieľom pokračovať v spolupráci so Spojenými štátmi v oblasti satelitnej navigácie.

               •Súlad s existujúcimi ustanoveniami v tejto oblasti politiky

                  Táto iniciatíva je v plnom súlade s nariadením Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1284/2013 a (EÚ) č. 377/2014 a rozhodnutie č. 541/2014/EÚ.

                  V nariadení (EÚ) 2021/696 sa stanovuje:

                  – V odôvodnení 67, že v záujme optimalizácie využívania poskytovaných služieb by systém Galileo mal byť podľa možnosti kompatibilný a interoperabilný, pokiaľ možno s ďalšími systémami satelitnej navigácie, a to bez toho, aby bol dotknutý cieľ strategickej autonómie Únie.

                  – V článku 48 ods. 2, že Galileo a EGNOS (Európska geostacionárna navigačná prekryvná služba) a služby, ktoré poskytujú, sú kompatibilné a interoperabilné s inými systémami satelitnej navigácie, ako aj s konvenčnými prostriedkami rádiovej navigácie, pričom potrebné požiadavky na kompatibilitu a interoperabilitu a príslušné podmienky sú stanovené v medzinárodných dohodách.

                  Rádiofrekvenčná kompatibilita a interoperabilita medzi systémami Galileo a GPS patria medzi hlavné ciele dohody.

                  Medzinárodná spolupráca je aj kľúčovým prvkom Stratégie pre Európu v oblasti kozmického priestoru, ako ju stanovila Komisia vo svojom oznámení z 26. októbra 2016
                     2
                  , v ktorom sa stanovuje, že Komisia pri koordinácii prideľovania frekvencií na európskej a medzinárodnej úrovni zohľadní osobitné požiadavky vesmírnych systémov.

                  Európske GNSS (globálne navigačné satelitné systémy) sú dôležitými prvkami politiky Európskej únie na zabezpečenie úplnej integrácie pozemnej, námornej a leteckej dopravnej infraštruktúry na dosiahnutie bezpečnej, plynulej a hospodárnej navigácie šetrnej k životnému prostrediu. Uzavretie dohôd o spolupráci v oblasti satelitnej navigácie s krajinami, ktoré takisto vyvíjajú svoje vlastné GNSS vrátane Spojených štátov, je súčasťou medzinárodnej stratégie Únie pre GNSS.

                  Spojené štáty sú kľúčovým partnerom a najbližším partnerským poskytovateľom GNSS pre systém Galileo.

                  V tomto návrhu sa nepredpokladá prenesenie vlastníckych ani rozhodovacích práv Spojeným štátom.

               •Súlad s ostatnými politikami Únie

                  V návrhu sa zohľadňuje aj nová transatlantická agenda pre globálnu zmenu, ktorá je v tejto súvislosti relevantná, pretože nabáda Úniu a Spojené štáty, aby spolupracovali na technológiách, obchode a normách.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 189 a článok 218 ods. 6 písm. a) bod v) Zmluvy o fungovaní Európskej únie.

                  Podľa ustálenej judikatúry Súdneho dvora „voľba právneho základu Únie … musí byť založená na objektívnych prvkoch, ktoré možno preskúmať v rámci súdneho preskúmania, medzi ktoré patria predovšetkým cieľ a obsah dotknutého aktu.“
                     3

                  Podľa článku 189 ods. 1 ZFEÚ „Únia vypracuje európsku politiku v oblasti kozmického priestoru na presadzovanie vedeckého a technického pokroku, priemyselnej konkurencieschopnosti a na uskutočňovanie svojich politík. Na tento účel môže presadzovať spoločné iniciatívy, podporovať výskum a technologický rozvoj a koordinovať úsilie potrebné na prieskum a využívanie kozmického priestoru.“

                  Dohoda k tomu prispieva, dokladom čoho je jej článok 1, podľa ktorého „cieľom dohody je poskytnúť rámec pre spoluprácu medzi stranami pri podpore, poskytovaní a využívaní signálov a služieb navigácie a časového riadenia GPS a Galileo na civilné účely, služieb s pridanou hodnotou, rozširujúcich služieb a tovaru globálnej navigácie a časového riadenia“. Navyše, „strany majú v úmysle spolupracovať, dvojstranne aj na multilaterálnych fórach, ako je to ustanovené v tejto dohode, s cieľom podporiť a uľahčiť využívanie týchto signálov, služieb a zariadení na mierové civilné, komerčné a vedecké účely, v súlade so vzájomnými bezpečnostnými záujmami a na ich podporu“. V súlade s článkom 216 ods. 1 ZFEÚ na dosiahnutie cieľov stanovených v článku 189 ZFEÚ má EÚ právomoc rozhodnúť o predĺžení platnosti dohody vo svojom mene.

                  Procesnoprávnym základom rozhodnutia o predĺžení platnosti dohody v mene EÚ je článok 218 ods. 6 písm. a) bod v) ZFEÚ. Nie je potrebné, aby Komisia žiadala Radu o poverenie rokovať o predĺžení platnosti dohody v súlade s článkom 218 ods. 2 ZFEÚ. V článku 20 ods. 5 dohody sa nestanovujú žiadne rokovania, len jednoduché informovanie.

               •Subsidiarita (v prípade inej ako výlučnej právomoci)

                  Samostatné členské štáty nedosiahnu ciele tohto návrhu z týchto dôvodov:

                  – Systém Galileo vlastní Únia a náklady sa odhadujú na niekoľko desiatok miliárd EUR financovaných ako európska iniciatíva riadená Komisiou v kontexte európskej politiky v oblasti kozmického priestoru.

                  – Systém Galileo a jeho služby neposkytuje jeden členský štát. Rozsah pôsobnosti dohody, ktorej platnosť sa má predĺžiť, sa preto nemôže obmedziť na žiaden jednotlivý členský štát ani skupinu členských štátov, ale ovplyvňuje Úniu ako celok a v niektorých aspektoch môže mať dokonca celosvetový vplyv.

                  – Priemyselné a technické vedomosti vo vesmírnom sektore sú rozptýlené vo viacerých členských štátoch bez jedného štátu, ktorý by bol schopný zvládnuť všetky tieto vedomosti. Bez koordinovaného úsilia a výmeny informácií by sa zvýšili riziká dohody so Spojenými štátmi, ktorá by viedla k suboptimálnym riešeniam.

                  Ciele návrhu sa lepšie dosiahnu opatreniami Únie z týchto dôvodov:

                  – Infraštruktúra systému Galileo je rozmiestnená na celom svete a bezpečnosť a ochrana systému Galileo bude vo veľkej miere závisieť od presadzovania jednotných ochranných opatrení zo strany Únie a všetkých jej členských štátov v prípade potreby s podporou Spojených štátov.

                  – Komisia ako programový manažér konajúci v mene Únie a vlastník systému má lepšiu pozíciu na to, aby prijala všetky primerané opatrenia na dosiahnutie tejto súdržnosti. V opačnom prípade by sa zvýšili bezpečnostné riziká a expozícia Únie a jej členských štátov v prípade nárokov na náhradu škody pri vážnych incidentoch.

                  Pozície, ktoré Komisia zaujíma v mene Únie v rôznych pracovných skupinách zriadených podľa článku 13 dohody, vedú k súdržnosti Únie.

               •Proporcionalita

                  Neuvádza sa

               •Výber nástroja

                  Predĺženie platnosti dohody je jediným nástrojom, ktorý zabezpečuje súdržnosť vzťahov celej Únie so Spojenými štátmi v oblasti civilnej satelitnej navigácie. Väčšina aspektov služby satelitnej navigácie a časového riadenia na vojenské účely je vyňatá.

                  Súdržnosť pri uplatňovaní je osobitne dôležitá, pokiaľ ide o opatrenia prijaté stranami a týkajúce sa signálov a poskytovateľov signálov satelitnej navigácie a časového riadenia na civilné účely, služieb a poskytovateľov civilných služieb satelitnej navigácie a časového riadenia, rozširujúcich služieb, služieb a poskytovateľov služieb s pridanou hodnotou a tovaru globálnej navigácie a časového riadenia.

                  V Zmluve o fungovaní EÚ sa neuvádzajú žiadne iné schodné možnosti, ako upraviť vzťahy s treťou krajinou.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Táto iniciatíva nie je súčasťou programu REFIT.

               •Konzultácie so zainteresovanými stranami

                  Komisia sa zaoberala predĺžením platnosti dohody vo výbore pre program GNSS.

                  Komisia konzultovala aj s pracovnou skupinou Rady pre intermodálnu dopravu a pracovnou skupinou Rady pre kozmický priestor.

               •Získavanie a využívanie expertízy

                  Zhrnutie prijatých a využitých odporúčaní

                  Je vhodné a žiaduce, aby Únia platnosť dohody predĺžila. Dohoda neobsahuje žiadne ustanovenia, ktoré sú zastarané, neprijateľné, ani také, ktoré by bránili predĺženiu platnosti dohody.

               •Posúdenie vplyvu

                  Prvou možnosťou je nevynaložiť žiadnu iniciatívu v reakcii na záujem o predĺženie platnosti dohody vyjadrený členskými štátmi a USA. Mohlo by sa to vnímať ako gesto odporu, čo by mohlo ohroziť kompatibilitu systémov Galileo a GPS, spomaliť alebo zastaviť spoluprácu v oblasti ich interoperability, a tým vytvoriť riziko oneskorenia prevádzkovej schopnosti systému Galileo.

                  Druhou možnosťou je predĺžiť platnosť súčasnej dohody. Táto možnosť sa zvolila, keďže:

                  •
                        Systémy Galileo a GPS sa ďalej vyvíjajú a rozvíjajú. Pokračujúca spolupráca medzi oboma systémami je potrebná z viacerých dôvodov vrátane toho, aby sa zabezpečila kompatibilita a interoperabilita.

                  •
                        Spojené štáty sú privilegovaným partnerom Únie v oblasti satelitnej navigácie.

                  •
                        Spojené štáty a členské štáty Únie nemajú námietky proti predĺženiu platnosti dohody.

               •Regulačná vhodnosť a zjednodušenie

                  Táto iniciatíva nie je súčasťou programu REFIT.

               4.VPLYV NA ROZPOČET

                  Počas desiatich rokov jej uplatňovania si žiadna z činností podľa súčasnej dohody nevyžadovala financovanie od žiadnej zo zmluvných strán.

                  Na nasledujúce päťročné obdobie predĺženia platnosti tejto dohody opäť nebude potrebné žiadne finančné krytie.

                  Vplyv na rozpočet sa obmedzí na administratívne náklady, ktoré budú znášať zmluvné strany pri plnení úloh, ktoré patria do ich zodpovednosti. Všetky administratívne náklady súvisia so služobnými cestami. Všetky služobné cesty pracovníkov Komisie v rámci dohody sa uhrádzajú z globálneho balíka na služobné cesty a nie z prevádzkového rozpočtového riadka programu Galileo podľa nariadenia o Vesmírnom programe EÚ.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  V tomto návrhu na predĺženie platnosti dohody sa nepredpokladá prenesenie vlastníckych ani rozhodovacích práv systému Galileo na Spojené štáty.

                  Návrhom sa Spojeným štátom neposkytuje právo zapájať sa do programových výborov alebo pracovných skupín EÚ súvisiacich s GNSS.

                  Návrhom sa Spojeným štátom neumožňuje zúčastňovať sa na príslušných fórach, pracovných skupinách ani diskusiách verejnej regulovanej služby Galileo.

               2022/0005 (NLE)

               Návrh

               ROZHODNUTIE RADY

               o predĺžení platnosti Dohody o podpore, poskytovaní a využívaní satelitných navigačných systémov Galileo a GPS a s nimi súvisiacich aplikácií medzi Európskym spoločenstvom a jeho členskými štátmi a Spojenými štátmi americkými

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 189 v spojení s článkom 218 ods. 6 druhým pododsekom písm. a) bodom v),

               so zreteľom na návrh Európskej komisie,

               so zreteľom na súhlas Európskeho parlamentu
                  4
               ,

               keďže:

               (1)Rada rozhodnutím 2011/901/EÚ
                  5
                schválila uzavretie Dohody o podpore, poskytovaní a využívaní satelitných navigačných systémov Galileo a GPS a s nimi súvisiacich aplikácií medzi Spojenými štátmi americkými na jednej strane a Európskym spoločenstvom a jeho členskými štátmi a na strane druhej
                  6
               . Dohoda bola podpísaná 26. júna 2004 v írskom zámku Dromoland a nadobudla platnosť 12. decembra 2011.

               (2)V súlade s článkom 20 ods. 5 dohody má dohoda ostať v platnosti desať rokov a aspoň tri mesiace pred koncom počiatočného desaťročného obdobia sa strany sa navzájom informujú, či majú v úmysle predĺžiť dohodu na obdobie piatich rokov. Platnosť dohody uplynula 12. decembra 2021.

               (3)Obe strany potvrdili svoj zámer predĺžiť platnosť dohody na ďalšie obdobie piatich rokov bez akýchkoľvek zmien dohody. Obsah dohody sa po predĺžení platnosti nemení. Na účely zabezpečenia kontinuity dohody by toto rozhodnutie malo nadobudnúť účinnosť čo najskôr a malo by sa uplatňovať od 12. decembra 2021.

               (4)Predĺženie platnosti dohody by sa preto malo schváliť v mene Únie,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje predĺženie platnosti Dohody o podpore, poskytovaní a využívaní satelitných navigačných systémov Galileo a GPS a s nimi súvisiacich aplikácií medzi Spojenými štátmi americkými a Európskym spoločenstvom a jeho členskými štátmi na ďalšie obdobie piatich rokov.

               Článok 2

               Komisia doručí v mene Únie Spojeným štátom americkým diplomatickú nótu ustanovenú v článku 20 ods. 1 dohody a vykoná toto oznámenie: „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ alebo ‚Spoločenstvo‘ v texte sa preto tam, kde je to vhodné, považujú za odkazy na ‚Európsku úniu‘.“

               Článok 3

               Toto rozhodnutie nadobúda účinnosť dňom jeho prijatia.

               Uplatňuje sa od 12. decembra 2021.

               V Bruseli

                     Za Radu

                     predseda

               LEGISLATÍVNY FINANČNÝ VÝKAZ

               Legislatívny finančný výkaz nie je k dispozícii, pretože s touto dohodou nie sú spojené žiadne náklady s výnimkou cestovných nákladov, ktoré sa uhrádzajú z globálneho balíka na služobné cesty a nie z prevádzkového rozpočtového riadka programu Galileo v rámci Vesmírneho programu EÚ.

                     (1)

                        Ú. v. EÚ L 348, 31.12.2011, s. 3.

                     (2)

                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Stratégia pre Európu v oblasti kozmického priestoru, COM(2016) 705 final z 26. októbra 2016.

                     (3)

                        Napríklad vec C-263/14, Európsky parlament/Rada (dohoda s Tanzániou o pirátoch), ECLI:EU:C:2016:435, body 43 – 44.

                     (4)

                        Ú. v. EÚ C , , s. .

                     (5)

                        Rozhodnutie Rady 2011/901/EÚ z 12. decembra 2011 o uzavretí Dohody o podpore, poskytovaní a využívaní satelitných navigačných systémov Galileo a GPS a s nimi súvisiacich aplikácií medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (Ú. v. EÚ L 348, 31.12.2011, s. 1).

                     (6)

                        Dohoda o podpore, poskytovaní a využívaní satelitných navigačných systémov Galileo a GPS a s nimi súvisiacich aplikácií medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (Ú. v. EÚ L 348, 31.12.2011, s. 3).